ASIYESIKIA LA MKUU HUVUNJIKA GUU 
Busara ya methali hii ni kwamba ina maana ya kuwa mtu anapoambiwa na wavyele wake au hata waliomzidi umri kuhusu jambo fulani na asipofuata , basi mwishowe hufikwa na 
balaa. Methali hii inaoana na ya mkataa pema pabaya pamuita. Methali hii hutumiwa kuwaambia wale ambao hawasikilizi ya wakubwa wao. Wanapoambiwa waachane ha hili bali washike lile kwao waona ni kama dharubu. Hivyo basi waamua kuyafanya mambo kadri mtima wao unavyohitaji na mwishowe kuangukia pabaya.
Mwanaheri ni kijana wa umri wa makamo. Alikuwa mwenye busara, si kwa wakubwa tu hata kwa wadogo wake. Alikuwa na heshima kwa kila mmoja. Ama kweli Mwanaheri alisifika sana katika mtaa wao . Yeye ndiye aliyekuwa kijana aliyetumika nyumbani kwao. Isitoshe, aliwasaidia wazazi wake wawili waliompenda kwa dhati kazi za nyumbani. Aliendea maji, dukani na hata pia aliwapikia wazazi wake palipobudi. 
Ghulamu huyu alisoma katika shule ya upili. Miaka ikapita baada ya wazazi wake kuona kuna mwana wao mfua dafu amebadilika. Mwanaheri alijiunga na kundi lililokuwa potovu. Kundi hili lilitumia aina ainati ya vileo na hata pia lilijihusisha na matendo yasiyokuwa ya haki. Shuleni walimu walilalamika dhidi ya tabia aliyokuwa nayo Mwanaheri. Yeye pamoja na kundi lake waliitiwa wazazi angalau awazungumzishe na kuepukana na mambo waliokuwa nayo. lla Siku zote sikio la kufa halisikii dawa. Yote yaliyonenwa ni kama kumpigia mbuzi gitaa.
Kiamboni, wazazi hawakusita kumuongelesha mtoto wao kwani ni haki kumrudi mtoto anapoenda segemnege. Mwanaheri mwanangu, mbona hivi lakini? Hivi unahitaji nani akuseme ndio uelewe mwanangu?" Sauti hii ilikuwa ya babake. Naye Mwanaheri alijisemea nafsini mwake, "Hivi huyu mzee ana nini na mimi? Au ni kamfungulia mashtaka kuwa hanitentendei haki. Aliendelea baba yake akisema, kumbuka kuna asiyesikia la hupatwa na makuu mwanangu, usije ukajuta baadaye. Mwanaheri kwake yalikuwa ni kama porojo tu alizonena baba yake mzazi.
Kijana huyu alianza kukuza tabia yake mbaya. Tangu alipokuwa mwenye kunywa na kulewa aliona bado hajatimiza malengo yake. Aliwapora watu alipotembea mtaani. Aliwanyang’anya nguo zao, pesa zao na pia alichukua vitu vilivyokuwa vya thamani na kuviuza ili kupata ngweje za kununua video.
Mwanaheri pamoja na genge lake waliamua kalivamia lorry lililobeba watalii. Waliwaticha kwa bunduki bandia na kumwamrisha dereva asimamishe gari lile. Fundi wa dereva ulidunda du!du!du! kiasi kwamba ulikaribia kuruka nje. Ulidunda kwa nguvu hata mtu aliyekuwa karibu 
Vijana hawa hawakujua kuwa watalii wanaposafiri lazima waandamane guu kwa guu na askari watakao walinda kila waendapo. Ghafla bin vuu, jasho chembamba kiliwatiririka kutoka makuapani mwao. Walioshika bunduki bandia, waliamrishwa kulala chini mara hiyo hiyo. Naye Mwanaheri ambaye hakuwa na bunduki mkononi, aliamua kutoka mraba ili kutetea nafsi yake. Nao askari hawakutaka kushindwa, walimfatilia nyuma. Mwanaheri kote alikokimbilia.
Askari mwenye na ujasiri wa hali ya juu aliifyatua risasi na ikampata Mwanaheri kwenye muundi. Askari aliona haitoshi akaamua kumpa nyingine iliyomlenga tumboni na kupotelea humo. Aliwahiwa hospitalini baada ya yeye kupoteza fahamu. Mguu wake ulibidi kukatwa. Muda kiduchu hivi, aliamka na kujiona hali mbaya. Aliifikiria sauti nzito ya babake, “Kumbuka kuwa asiyesikia la mkuu hupatwa na makuu. "Kila alipofikiria moyo ulimkereketa hata kuliko risasi aliyochapwa nayo. Ama kweli asiyesikia la mkuu huvunjika guu.
Methali hii inatufunza kuwa tunapaswa kuyatilia maanani na kuyazingatia yote tunayoambiwa na wavyele wetu. 


Question: Kiamboni ni wapi?
Answer: Nyumbani